stanford-oval/wikipedia huggingface dataset:
Baie-Comeau

| Baie‑Comeau |
| --- | --- |
 Baie‑Comeau
 Koordinaatit: 49°13′55″N, 68°12′45″W 
Valtio:   Kanada
Provinssi:  Québec
Perustettu:  1937
Pinta-ala:  
 – Kokonaispinta-ala:  339 km²
Väkiluku (2006):  22 600
 – Väestötiheys:  67 as./km²
Aikavyöhyke:  UTC-5
 – Kesäaika:  UTC-4
 
 Ville de Baie-Comeau 
 Lähteet: = Pinta-ala ja väkiluku 
Infobox OKVirheellinen NIMI-arvo: 
Baie-Comeau on vajaan 23 000 asukkaan teollisuuskaupunki Québecin provinssissa Kanadassa. Se sijaitsee Manicouaganjoen ja Saint Lawrencen estuaarin yhtymäkohdassa, noin 420 kilometrin päässä Québecin kaupungista koilliseen. Kaupungissa on syväsatama sekä Pohjois-Amerikan suurin alumiinisulattamo, ja sen vesivoimalaitokset tuottavat valtaosan Québecin kaupungin tarvitsemasta sähköstä. Se tunnetaan myös Kanadan entisen pääministerin Brian Mulroneyn synnyinpaikkana.
Vielä 1900-luvun alussa Baie-Comeaun ympäristö oli tietöntä erämaata, jota Kanadan alkuperäiskansoihin kuuluvat innut pitivät metsästys- ja kalastusmainaan. Kaupunki sai alkunsa vuonna 1937, kun amerikkalainen lehtikeisari ja Chicago Tribunen kustantaja Robert R. McCormick rakennutti joen rannalle paperitehtaan alueen koskemattomien metsä- ja energiavarojen hyödyntämiseksi. Nimensä (’Comeaun lahti’) se sai kuuluisalta kanadalaiselta luonnontieteilijältä Napoléon-Alexandre Comeaulta.
Baie-Comeau alkoi kasvaa toden teolla vasta 1950-luvulla, kun paperitehdasta laajennettiin ja kaupunkiin rakennettiin alumiinitehdas (1958) sekä viljasiiloja (1960). Kasvua kiihdyttivät myös vuonna 1960 valmistunut Québeciin johtava maantie sekä Outardes- ja Manicouaganjoelle vuosina 1959–79 rakennetut valtavat vesivoimalaitokset.
Aiheesta muualla

Kuvia tai muita tiedostoja aiheesta Baie-Comeau Wikimedia Commonsissa
Albert Theodor Tötterman

Albert Theodor Tötterman (16. elokuuta 1838 Joutsa – 27. syyskuuta 1913 Helsinki) oli suomalainen pääkonsuli ja todellinen valtioneuvos.
Töttermanin vanhemmat olivat Joutsan kappalainen, varapastori Klas Kristian Albert Tötterman (1804–1847) ja Gustava Fredrika Stenroth (k. 1869). Hän pääsi ylioppilaaksi 1856 Porvoon kymnaasista ja valmistui Helsingin yliopistosta filosofian kandidaatiksi 1860 ja filosofian maisteriksi 1864.
Tötterman oli Venäjän ulkoministeriössä virkamiehenä. Hän oli varakonsulina Amsterdamissa ja sittemmin pääkonsulina Kristianiassa 1872–1905.
Tötterman oli naimisissa 1866–1869 Karolina Sofia Finnin (k. 1869) kanssa ja vuodesta 1871 Katarina Ljubavinin kanssa. Töttermanin veljiä olivat lähetyskoulun johtaja Karl Gustaf Tötterman (1836–1895) ja vanhan testamentin eksegetiikan professori Klas August Reinhold Tötterman (1835–1907).
Baijeri-München

| Baijeri-Münchenin herttuakunta Teilherzogtum Bayern-München> 1392–1505 |
| --- | --- |
   
   Baijeri-München (vihreällä), Baijeri-Landshut (oranssilla), Baijeri-Ingolstadt (ruskealla) ja Baijeri-Straubing (harmaalla). 
Valtiomuoto:  Monarkia
Pääkaupunki:  München
Edeltäjä:   Baijeri-Landshut
Seuraaja:   Baijerin herttuakunta
Baijeri-München oli herttuakunta, joka oli osa Pyhää saksalais-roomalaista keisarikuntaa vuodesta 1392 vuoteen 1505.
Historia

Baijeri-Landshutin herttuan Tapani II:n kuoltua vuonna 1375, hänen poikansa Tapani III, Fredrik ja Juhana II hallitsivat herttukuntaa yhdessä. Seitsemäntoista vuoden jälkeen he pättivät jakaa perintönsä ja Baijeri-Landshut jaettiin kolmeen osaan. Juhana II sai Baijeri-Münchenin, Tapani II Baijeri-Inglostadtin ja Frederik sen mitä Baijeri-Landshutista jäi jäljelle.
Baijeri-München kasvoi hieman vuonna 1492, kun Baijeri-Straubingin maat jaettiin baijerilaisten herttuoiden kesken. Baijeri-München oli olemassa hieman yli sata vuotta, ennen kuin Albert IV yhdisti Baijerin vuonna 1505 Landshutin perimyssodan jälkeen.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bavaria-Munich
Käännös suomeksi
AllMovie

| AllMovie |
| --- | --- |

Verkkosivusto:  allmovie.com
Kaupallinen:  kyllä
Tyyppi:  elokuva-aiheinen verkkosivusto
Rekisteröinti:  ei
Kielet:  englanti
Omistaja:  RhythmOne
Luonut:  Michael Erlewine
Avattu:  1998
AllMovie (ennen All Movie Guide ja AllRovi) on yhdysvaltalainen internetsivusto, joka käsittelee elokuvanäyttelijöitä, elokuvia ja televisio-ohjelmia. Sivuston on perustanut Michael Erlewine, joka on luonut myös verkkosivut All Media Guideen kuuluvat AllMusic ja AllGame. Vuodesta 2015 AllMovie-verkkosivuston ja -kuluttajabrändin on omistanut RhythmOne-yritys.
Aiheesta muualla

Kuvia tai muita tiedostoja aiheesta AllMovie Wikimedia Commonsissa
AllMovien verkkosivut (englanniksi)
Albert Tallroth

| Albert Tallroth> Henkilötiedot |
| --- | --- |
Syntynyt: 26. maaliskuuta 1871 Pirkkala
Kuollut: 15. maaliskuuta 1899 (27 vuotta) Helsinki
Kansalaisuus:  Suomen suuriruhtinaskunta
Ammatti:  Kuvanveistäjä, järjestöjohtaja
Vanhemmat:  Albert Emil Tallroth Alma Cecilia Forsman
Sukulaiset:  Konrad Tallroth (veli) Mauri Honkajuuri (veli)
Muut tiedot
Järjestö:  Kuurojen Liitto
Karl Albert Tallroth (26. maaliskuuta 1871 Pirkkala – 15. maaliskuuta 1899 Helsinki ) oli suomalainen kuvanveistäjä, järjestöjohtaja ja yksi Kuurojen Liiton perustajista.
Tallrothin ajatuksesta kuurojen toiminta järjestäytyi ja paikallisjärjestöjä perustettiin ympäri Suomea. Tallroth, joka itsekin oli kuuro, oli mukana perustamassa ensimmäiset kuurojen yhdistykset Helsinkiin, Turkuun, Tampereelle sekä Vaasaan. Yhdistyksien myötä kuurojen oli mahdollista saada työtä, koulutusta, tavata muita kuuroja sekä saada tietoa kuuroudesta. Tallroth oli ammatiltaan kuvanveistäjä: mm. Vaasan suomalaisen lyseon koristeveistokset ovat hänen veistämiään. Tallroth kuoli nuorella iällä keuhkokuumeeseen.
Arabianjasmiini

| Arabianjasmiini |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Lamiales
Heimo::  Oliivipuukasvit Oleaceae
Suku::  Jasmiinit Jasminum
Laji::  sambac
Kaksiosainen nimi
 Jasminum sambac  (L.) Aiton 
Katso myös
   Arabianjasmiini Wikispeciesissä   Arabianjasmiini Commonsissa 
Infobox OKNimi-testi OK: 
Arabianjasmiini (Jasminum sambac) on oliivipuukasveihin kuuluva köynneliäs pensas. Se tunnetaan hajuvesien raaka-aineena ja Filippiinien kansalliskukkana. Arabianjasmiini kasvaa alkuperäisenä Intiassa ja viljeltynä tai viljelykarkulaisena muualla.
Ulkonäkö

Arabianjasmiinilla on ehyet, soikeat lehdet ja voimakkaan tuoksuvat valkoiset kukat, jotka punertuvat vanhetessaan. Kukan teriö on osin yhdislehtinen ja kärkipuolelta liuskoittunut. Arabianjasmiinin kukan teriössä on kahdeksasta kymmeneen limittäistä soikeaa liuskaa.
Aiheesta muualla

Kassu – Kasvien suomenkieliset nimet: Arabianjasmiini (Jasminum sambac)
UniProt: Taxonomy - Jasminum sambac (englanniksi)
Global Biodiversity Information Facility (GBIF): Jasminum sambac (englanniksi)
Flora of China:  Jasminum sambac (englanniksi)
PheroBase: Floral volatiles of Jasminum sambac (englanniksi)
Baidu

| Baidu 百度 |
| --- | --- |


Verkkosivusto:  www.baidu.com
Kaupallinen:  Kyllä
Tyyppi:  Hakukone
Omistaja:  Baidu, Inc.
Luonut:  Robin Li, Eric Xu
Avattu:  11. lokakuuta 1999
Similarweb-sija:  6. (kesäkuu 2022)
Nykyinen tila:  aktiivinen
Baidu, Inc. (Baidu) (kiin. 百度公司, Pinyin: Bǎidù gōngsī) on kiinankielinen hakukone, joka etsii niin web-sivuja, äänitiedostoja kuin kuviakin. 18. tammikuuta 2000 yhtiöitetty Baidu tarjoaa 57 haku- ja yhteisöpalvelua, muun muassa yhteisöllisesti rakennettavan Baidu Baike (百度百科) -ensyklopedian ja hakutoiminnon sisältävän avainsanaperusteisen keskustelufoorumin.
Similarwebin mittauksessa kesäkuussa 2022, Baidu edusti maailman kuudenneksi käydyintä verkkosivustoa. Joulukuussa 2007 Baidusta tuli ensimmäinen NASDAQ-100-indeksiin otettu kiinalainen yhtiö.
Aiheesta muualla

Baidu
Ali Oksala

Ali Oksala (s. 1980 Rovaniemi) on suomalainen painonnostaja. Seuratasolla hän edusti Rovaniemen Reipasta.
Ali Oksala oli 1990-luvun lopulla Suomen kärkihahmoja painonnostossa. Hänen parhaita saavutuksiaan olivat nuorten EM-hopea yhteistuloksessa vuonna 1999 sekä EM-pronssi vuonna 2000. Hän sijoittui nuorten MM-kisoissa vuonna 1998 viidenneksi ja vuonna 2000 kuudenneksi.
Oksalalla on edelleen hallussa useita Suomen sekä pohjoismaiden ennätyksiä painoluokissa 77 ja 85 kg. Hänellä oli myös hetken hallussaan nuorten Euroopan-ennätys alle 85 kg:n sarjan työnnössä. Hänen kisaennätyksensä olivat 77 kilon sarjassa 150,5 kg tempauksessa ja 185,5 kg työnnössä sekä yhteistulos 332,5 kg.
Alinen-Poikelus

| Alinen-Poikelus |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°47′19″N, 23°38′51″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  oja Kuusijärveen 
Järvinumero:  35.341.1.007
Mittaustietoja
Pinnankorkeus:  109,7 m  
Rantaviiva:  1,386 km  
Pinta-ala:  7,847 ha  
Saaria:  ei saaria 
 fiAlinen-Poikelus 
Alinen-Poikelus  on Pirkanmaalla Ylöjärvellä Poikeluksen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 7,8 hehtaaria ja se on 600 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Jakaman–Kuusjärven alueeseen (35.341) se kuuluu. Järven vedenpinnan korkeus on 109,7 metriä mpy.
Aséa

| Aséa Ασέα |
| --- | --- |
 Aséa
 Koordinaatit: 37°25′14″N, 22°15′38″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Trípoli
Hallinto:  
 – Asutustyyppi:  kylä
 – Kallikrates-koodi:  4001020101
Väkiluku (2011):  85
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Aséa (kreik. Ασέα) on Kreikan kylä, joka kuuluu hallinnollisesti Trípolin kuntaan, Arkadian alueyksikköön ja Peloponnesoksen alueeseen. Aiemmin kylä kuului Valtétsin kuntaan ja vuodesta 2011 lähtien Trípolin kunnan Valtétsin kunnallisyksikköön. Kylän väkiluku on 85 (vuonna 2011).
Aséan observatorio.
Aséan kylä sijaitsee Peloponnesoksen niemimaan keskiosissa noin 20 kilometriä lounaaseen Trípolista ja saman verran itään Megalópolista, ja noin 190 kilometrin päässä Ateenasta. Kylä on ottanut nimensä antiikin ajan Asean kaupungilta, joka sijaitsi sen lähellä. Nykyisen kylän nimi oli vuoteen 1927 saakka Kandréva (Κανδρέβα).
Kylässä toimii pieni observatorio, Aséan observatorio (Asteroskopeío Aséas), jota ylläpitää Aséan astrofyysinen seura (Sýllogos Astrofysikís Aséas).
Aséa muodostaa myös laajemman kyläyhdyskunnan (Τοπική Κοινότητα Ασέας, Topikí Koinótita Aséas), johon kuuluu varsinaisen Aséan kylän lisäksi kylä Káto Aséa. Koko yhdyskunnan väkiluku on 132.
Aline Lahoud

Aline Lahoud vuonna 2017.
Aline Lahoud (s. 2. maaliskuuta 1986 Beirut, Libanon) on libanonilainen laulaja. Hänen olisi pitänyt edustaa maataan vuoden 2005 Euroviisuissa Kiovassa, mutta maa vetäytyi kilpailusta viime hetkellä. Syy vetäytymiseen oli että Libanon ei lakinsa mukaan saa kilpailla samassa kilpailussa jossa on Israel mukana.[lähde? ]
Lahoud aloitti laulamisen 3-vuotiaana ja piti ensimmäisen konserttinsa 1997. Kappale, jolla hän olisi osallistunut Euroviisuihin, oli ranskankielinen "Quant tout s'enfuit". Hän julkaisi kappaleen singlenä 2005, ja seuraavana vuonna ilmestyi albumi 11 heures et quart.
Diskografia > Albumit

11 heures et quart (2006)
Diskografia > Singlet

"Quant tout s'enfuit / It's Over" (2005)
Aiheesta muualla

Viralliset sivut (englanniksi)
Alex Quinn

Alex Quinn vuonna 2021.
Alex Quinn (s. 29. joulukuuta 2000 Truro, Englanti, Iso-Britannia) on brittiläinen autourheilija. Nykyään hän ajaa U.S. F2000 National Championship -sarjassa. Hän on Formula Renault Eurocupin tulokas cupin mestari vuodelta 2020.
Ura > Karting

Trurossa syntynyt Quinn aloitti karting-uransa vuonna 2011. Hän kilpaili useissa mestaruuskilpailuissa, kuten Super 1 National Rotax Mini Max Championship-tapahtumassa, ja voitti useita kansallisia karting-mestaruutta.
Ura > Alemmat formulat

Vuonna 2016 Quinn teki kilpa debyyttinsä F4 Britannian Mestaruuden, ajo Fortec Motorsportille. Hän voitti kolme kilpailua ja kruunattiin rookie cupin voittajaksi.
Brittiläinen kuljettaja jatkoi kilpailua F4 Britannian Mestaruudessa vuonna 2017 kumppanina Oscar Piastrin ja Ayrton Simmonsin kanssa TRS Ardenissa. Hänen kuljettajansa sijoittui sijoittuessaan neljänneksi, voittamalla Simmonsin, mutta sijoittuen Piastrin taakse, Australian australialaisesta mestaruudesta.
Quinn esiintyi kertaluonteisesti myös BRDC:n Brittiläisessä Formula 3-Mestaruuskilpailussa-tapahtumassa samana vuonna ja teki palkintopallin Doningtonissa Lanan Racingin kanssa.
Ura > Britannian GT-Mestaruus

Vuonna 2018 Quinn kilpaili Britannian GT-Mestaruuden kuudessa kilpailussa GT4-luokassa. Steller Performance-pelissä Quinn ei saanut pisteitä.
Ura > Formula Renault Eurocup

Vuoden 2019 alussa Quinn ei löytänyt paikkaa mestaruudesta. Kauden puolivälissä hänelle annettiin kuitenkin mahdollisuus debytoida Formula Renault Eurocupissa entisen F4-joukkueensa Arden Motorsportin kanssa. Hän ajoi kolmeen viikonloppuna ja onnistui voittamaan palkintokorokkeen Nürburgringissä ja Catalunyassa. Quinn sijoittui lopullisessa sijoituksessa 13. sijalle.
Vuonna 2020 Quinn korvasi Jackson Wallsin, joka ei voinut matkustaa Eurooppaan COVID-19-matkarajoitusten vuoksi. Quinn sai napa-aseman kauden ensimmäisessä kilpailussa, teki kauden aikana yhteensä viisi palkintokoroketta ja voitti toisen kilpailun Spassa auttaen häntä neljänneksi kuljettajien mestaruudessa. Hän voitti myös aloittelijan tittelin.
Ura > U.S. F2000 National Championship

Vuonna 2022 Quinn siirtyi Yhdysvaltoihin ja ajoi kolme kilpailua U.S. F2000 National Championship -sarjassa. Hän voitti jokaisen ajamastaan.
Aiheesta muualla

Alex Quinn urayhteenveto DriverDB.com-sivustossa (englanniksi)
All About Steve

| All About Steve |
| --- | --- |

Ohjaaja:  Phil Traill
Käsikirjoittaja:  Kim Barker
Tuottaja:   Mary McLagle  Maher Ahmad  Sandra Bullock 
Säveltäjä:  Christophe Beck
Kuvaaja:  Tim Suhrstedt
Leikkaaja:  Virginia Katz
Lavastaja:  William V. Ryder
Pääosat:   Sandra Bullock  Bradley Cooper  Carlos Gómez 
Valmistustiedot
Valmistusmaa:  Yhdysvallat
Tuotantoyhtiö:  Fox 2000 Pictures
Levittäjä:  20th Century Studios Netflix iTunes Disney+
Ensi-ilta:  2009
Kesto:  95 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
All About Steve on vuonna 2009 ensi-iltansa saanut komediaelokuva. Phil Traillin ohjaamassa elokuvassa näyttelivät Sandra Bullock, Bradley Cooper, Thomas Haden Church, Ken Jeong, DJ Qualls, Katy Mixon, Beth Grant, Howard Hesseman, Luenell, Jordan Morris, Keith David, Noah Munck ja Patrick Brown.
All About Steve tuotti taloudellisesti voittoa, mutta kriitikoilta se sai nuivan vastaanoton ja sille annettiin kaksi Razzie-palkintoa, huonoimmasta naispääosasta ja huonoimmasta parista. Sandra Bullock tuli Razzie-gaalaan vastaanottamaan palkintonsa. Pitämässään puheessa hän esitti epäilyksen, etteivät kaikki palkitsemisesta päättäneet olleet todella katsoneet elokuvaa tai ymmärtäneet sen välittämää sanomaa.
Sandra Bullock vas­taan­ot­ta­mas­sa All About Stevestä saa­maan­sa huo­noim­man nais­pää­osan Razzieta. Hänellä on kä­sis­sään elo­kuvan DVD-jul­kai­su, joi­ta hän ja­koi gaa­lan ylei­söl­le.
Aiheesta muualla

Taylor, Ella: 'All About Steve': There's Something Odd About Mary npr.  3.9.2009. Viitattu 6.2.2022. (englanniksi)
Kermode, Val: All About Steve Eye For Film.  14.1.2010. Viitattu 6.2.2022. (englanniksi)
Alinen-Kihlua

| Alinen-Kihlua |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°13′22″N, 25°14′45″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Vehkosuonojaan 
Järvinumero:  14.222.1.004
Mittaustietoja
Pinnankorkeus:  144,9 m  
Pituus:  480 m  
Leveys:  200 m  
Rantaviiva:  1,212 km  
Pinta-ala:  6,214 ha  
Saaria:  ei saaria 
 fiAlinen-Kihlua 
Alinen-Kihlua  on Päijät-Hämeessä Asikkalassa Iso-Äiniön kylän lähellä sijaitseva järvi.
Maantietoa

Järven pinta-ala on 6,2 hehtaaria, se on 500 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Äiniönjoen valuma-alueeseen (14.222) se kuuluu. Järven vedenpinnan korkeus on 144,9 metriä mpy.
Amber L. Hollibaugh

| Amber Hollibaugh> Henkilötiedot |
| --- | --- |
Syntynyt: 20. kesäkuuta 1946 Bakersfield, Kalifornia
Kuollut: 20. lokakuuta 2023 (77 vuotta)
Ammatti:  aktivisti
Puoliso:  Jenifer Levin
Muut tiedot
Merkittävät teokset: My Dangerous Desires: A Queer Girl Dreaming Her Way Home (2000)
Amber L. Hollibaugh (20. kesäkuuta 1946 – 20. lokakuuta 2023) oli yhdysvaltalainen aktivisti. Hänen aktivisminsa keskittyi erityisesti seksuaalivähemmistöihin ja feminismiin. Hän kuvaili itseään lesboksi, entiseksi seksityöntekijäksi, insestistä selviytyneeksi, romaniksi ja köyhäksi white-trashiksi. Hän oli myös seksuaalisen halun puolestapuhuja.
Hollibaugh syntyi köyhään perheeseen Bakersfieldissä. Hänen lapsuutensa oli vaikea ja hän joutui sukulaisensa seksuaalisesti hyväksikäyttämäksi. Muutettuaan pois kotoaan lukion jälkeen hän elätti itseään monilla eri töillä, joihin lukeutui myös seksityö.
HLBT-aktivismin hän aloitti vuonna 1978. Hän teki töitä muun muassa tasa-arvoisen avioliiton ja AIDS-terveyspalvelujen parissa. Hollibaughin kirjoittama kirja My Dangerous Desires: A Queer Girl Dreaming Her Way Home julkaistiin vuonna 2000. Kirja voitti Publishing Trianglen Judy Grahn -palkinnon.
Hollibaugh seurusteli kirjailija Jenifer Levinin kanssa kuolemaansa asti. Parisuhteen pituus oli 25 vuotta.
Aline MacMahon

| Aline MacMahon |
| --- | --- |
 Aline MacMahon 1940-luvulla.
Henkilötiedot
Syntynyt: 3. toukokuuta 1899 McKeesport, Pennsylvania, Yhdysvallat
Kuollut: 12. lokakuuta 1991 (92 vuotta) New York, New York, Yhdysvallat
Ammatti:  näyttelijä
Puoliso:  Clarence Stein
Näyttelijä
Aktiivisena:  1921–1975
Aiheesta muualla
IMDb 
Elonet
Aline MacMahon (3. toukokuuta 1899 McKeesport, Pennsylvania, Yhdysvallat – 12. lokakuuta 1991 New York, New York, Yhdysvallat) oli yhdysvaltalainen näyttelijä, jonka teatteriura Broadwayllä kesti vuodesta 1921 vuoteen 1975. Hän näytteli 43 elokuvassa ja ehdokkaana parhaan naissivuosan Oscar-palkintoon elokuvasta Lohikäärmeen satoa.
Nuoruus ja perhe

Aline MacMahon syntyi McKeesportissa 1899. Hänen isänsä William Marcus MacMahon oli Munsey’s Magazinen päätoimittaja. Hänen äitinsä Jennie MacMahon aloitti oman näyttämöuransa 53-vuotiaana.
MacMahon oli naimisissa kaupunkisuunnittelija ja arkkitehti Clarence Steinin kanssa.
Ura

MacMahon aloitti viihdeuransa jo varhain, sillä hänen ensimmäinen ammattilaisesiintymisensä tapahtui vuonna 1914, jolloin hän lausuntaesityksessään lausui muun muassa William Shakespearen näytelmien kohtauksia. Hän valmistui Barnard Collegesta vuonna 1920 ja aloitti siellä näyttelemisen koulun draamakerhossa.
MacMahon ensimmäinen rooli Broadwayllä oli Internet Broadway Databasen mukaan näytelmässä The Madras House, jota esitettiin syksyllä 1921. Hänen näyttämäuransa kesti lähes 55 vuotta, sillä hänen viimeinen roolinsa oli vuoden 1975 näytelmässä Trelawny of the Wells.
MacMahonin ensimmäinen elokuvarooli oli elokuvassa Five Star Final (1930). Hän näytteli yhteensä 43 elokuvassa, ja hän oli usein valkokankaalla sivurooleissa. Hänen elokuviaan ovat muun muassa The Mouthpiece, Kultakalat 1933, Oi nuoruus, Back Door to Heaven, Liekki ja nuoli, The Eddie Cantor Story ja Takaisin elämään. Vuonna 1944 MacMahon oli ehdokkaana parhaan naissivuosan Oscar-palkintoon elokuvasta Lohikäärmeen satoa.
MacMahon johti vuonna Equity Library Theatrea ja järjesti sen kautta useita yhteisöteatteriesityksiä. Hän oli myös aktiivinen monissa avustusjärjestöissä.
Aiheesta muualla

Kuvia tai muita tiedostoja aiheesta Aline MacMahon Wikimedia Commonsissa
Aline MacMahon Internet Movie Databasessa. (englanniksi)
Aline MacMahon Elonetissä.
Bai Xue

| Mitalit | Mitalit | Mitalit |  |
| --- | --- | --- | --- |
|  Bai Xue |  Bai Xue |  Bai Xue |  |
Maa:   Kiina
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Berliini 2009 | maraton |  |
Bai Xue (kiin. 白雪, s. 13. joulukuuta 1988 Heilongjiang, Kiina) on kiinalainen kestävyysjuoksija.
Bai voitti 5 000 ja 10 000 metrin matkat vuonna 2005 Aasian-mestaruuskisoissa ja oli neljäs 5 000 metrillä vuoden 2006 nuorten maailmanmestaruuskisoissa. Hän oli 10 000 metrillä 21. Pekingin olympialaisissa 2008. Bai voitti maratonin maailmanmestaruuden Berliinissä 2009.
Henkilökohtaiset parhaat ajat

1 500 metriä: 4.24,51 (2004)
3 000 metriä: 9.16,32 (2004)
5 000 metriä: 15.09,84 (2007)
10 000 metriä: 31.17,62 (2009)
Maraton: 2.23.27 (2008)
AllTunes

| allTunes |
| --- | --- |
Kehittäjä:  LLS Internet Audit
Kehityshistoria
Vakaa versio:  0.9 beta
Tiedot
Ohjelmistotyyppi:  Mediasoitin
Alusta:  Windows
Lisenssi:  Yksityinen omistusoikeus
Aiheesta muualla
Verkkosivusto
allTunes oli venäläinen iTunesin ja iTunes Music Storen kaltainen musiikkisoitin ja musiikkiverkkokauppa. Suurimmat erot iTunesiin olivat musiikkivalikoiman suuruus ja hinnat. Verkkokauppa lopetti toimintansa vuonna 2007.
Tilastot 9. heinäkuuta 2010: [lähde? ]
1 360 134 kappaletta
98 636 albumilla
30 194 artistilta
Aiheesta muualla

allTunes (Arkistoitu – Internet Archive)
Baie-James

| Baie-James |
| --- | --- |
 Sijainti Québecissä
Valtio:  Kanada
Provinssi:  Québec
Hallintoalue:  Nord-du-Québec
Hallinto:  
 – Hallinnon tyyppi:  Kunta
 – Pormestari:  Gérald Lemoyne
Pinta-ala:  
 – Kokonaispinta-ala:  335 818,2 km²
 – Maa:  297 332,8 km²
Väkiluku (2011):  1 303
 – Väestötiheys:  0,003 as./km²
 
 www.villembj.ca 
Infobox OKVirheellinen NIMI-arvo: 
Baie-James on kunta Québecissä Kanadassa. Kunnan pinta-ala on 297 329,66 neliökilometriä, mutta väkiluku vain 1 394 (2006). Baie-James on pinta-alaltaan Kanadan suurin ja koko maailman suurimpia kuntia. Kunta on osa Jamésien hallinnollista aluetta, jonka alueen se kattaa lähes kokonaan (98 prosenttia), mutta käsittää vain 5 prosenttia sen väestöstä. Baie-James on niin sanottu ”reikäleipäkunta”, koska sen alueen sisällä on neljä pientä kaupunkia, jotka eivät ole osa sitä. Näiden kaupunkien asukkaat muodostavat loput (95 prosenttia) Jamésien alueen väestöstä.
Baie-Jamesin kunta perustettiin vuonna 1971 ja sitä johtaa Jamesinlahden alueellisesta kehityksestä vastaava toimielin (Société de développement de la Baie James). Tämän toimielimen vastuulla on lisäksi Jamesinlahden ja Pohjois-Quebecin sopimuksessa määritellyn alueen hallinto. Tämä alue sijaitsee suurin piirtein leveyspiirien 49 ja 55 välisellä alueella.
Joulukuussa 2001 kunnan hallinto uudistettiin. Tässä uudistuksessa kunnasta tehtiin erityisalue, jonka hallinnosta vastaavat osaksi kunnan alueella sijaitsevien itsenäisten kaupunkien kaupunginjohtajat. Tässä kunnanhallituksessa kahdeksan paikkaa kuuluu Baie-Jamesin kunnan maaseutualueiden edustajille. Lisäksi tässä uudistuksessa kunnan itsehallintoa laajennettiin.
La Grande Complex -vesivoimalaitoksen kaikki voimalat sijaitsevat kunnan alueella, ja kunnalla onkin suuri merkitys Kanadan energiapolitiikassa. Muita merkittäviä talouden sektoreita kunnassa ovat muun muassa kaivos- ja metsäteollisuus sekä matkailu.
Baie-Jamesin kyliä

Desmaraisville
Radisson, pohjoisin ei-alkuperäisväestön asutuskeskittymä Quebecissä
Valcanton
Villebois
Aiheesta muualla

Municipality of Baie-James (Arkistoitu – Internet Archive)
Human Environment of the James Bay region (Arkistoitu – Internet Archive)